“Эх, хатын-кыз булып тусам, әллә ниләр эшли алыр идем”, ди кайбер егетләр...

	“Ир-егетләр мескенләнде. Хатын-кызлар көчәйде” – бу турыда мөмкин булган барлык ресурсларда кабатлап торалар соңгы вакытларда. Шул дәрәҗәгә барып җитте ки, ир-егетләрнең гүзәл затлар хисабына яшәве гайре табигый булмаган хәлгә әверелеп бара.	 Элек дөнья тоткасы көчле затлар – ир-егетләр кулында иде, хәзер хатын-кызлар дөнья тоткасына әйләнде, диләр. Әйе, әйләнеп карарга да өлгермисең, син яшәгән дөнья баш-аягы белән әйләнә дә куя. Гүзәл затлар иҗтимагый, сәяси тормышта лидерлыкка омтылалар, карьера ясыйлар, акча эшлиләр, баш булырга телиләр һәм... булалар да. “Ана” дигән бөек исемне дә онытмыйлар, балаларын үстерәләр, укыталар, кеше итәләр. Хәтта иреннән аерылып, үзе генә яши башлаган хатын-кыз да, ахыр чиктә, балаларының төп терәгенә әверелә. Ялгыз хатын күп очракта чыннан да көчлерәк затка әверелә, янәшәсендәге ир-егетләргә мескен итеп карый башлый, хәтта ки ир затларын күрә алмас дәрәҗәгә җитә. 
	---	
Шәһри Казан

	№ --- | 15.09.2022	


